cyanic-selkie/wikianc huggingface dataset:
Migros
Kilpailijoita
Migros’n pääkilpailija on toinen osuuskuntamuotoinen ryhmä Coop. Pienempiä kilpailijoita Sveitsin päivittäistavaramarkkinoilla ovat Manor-tavaratalot ja saksalaiset Aldi ja Lidl, jotka tulivat Sveitsiin 2005 ja 2009.
St. Petersaari
St. Petersaari oli suomalainen folkrock-yhtye. Se toimi aktiivisesti vuosina 1978–1982. Yhtye aktivoitui 2000-luvulla uudelleen. Ensimmäisellä toimintakaudellaan yhtye saavutti huomiota muun muassa menestymällä rockin SM-kisoissa.
St. Petersaari levytti vuosina 1980–1982 kaksi albumia ja kaksi singleä, jotka julkaisi Kompass Records. Yhtye kiersi näihin aikoihin ympäri Suomea ja esiintyi muun muassa Provinssirockissa kolmena kesänä.
Joškar-Ola
Joškar-Ola on Venäjän federaatioon kuuluvan Marin tasavallan pääkaupunki. Kaupungin nimi on maria ja tarkoittaa Punaista kaupunkia. Tsaarin aikana sen nimi oli Tsarjovokokšaisk (Tsarjov gorod na Kokšage - Kokšaga-joen varrella oleva tsaarin kaupunki). Vallankumouksen jälkeen siitä tuli Krasnokokšajisk, punaisen Kokšagan kaupunki. Nykyisen nimensä se sai 1928.
St. Petersaari
Folk & Country –lehdessä (1980/1) todettiin, että ”on rohkaisevaa, että jotkut vielä uskaltavat esittää näin persoonallista ja popin valtavirtauksista poikkeavaa musiikkia”.
Joškar-Ola
left|thumb|210px|Marinmaan kansallinen taidegalleria left|thumb|210px|Marin valtionyliopiston päärakennus left|thumb|210px|Vjatka-maantie kulkee Joškar-Olan kautta ja on osa Venäjän keskeisintä valtatieverkostoa left|thumb|210px|Joškar-Olan suurin ortodoksikirkko Vuonna 2010 kaupungissa asui 248 782 henkeä ja koko kaupunkipiirissä 259 256, eli kaupunkipiirissä oli runsas 10 500 maaseutuasukastakin. Muutamaa vuotta aiemmin, asukasluvun ollessa 253 400, asukkaista 68 prosenttia oli venäläisiä, 24 prosenttia mareja ja neljä prosenttia tataareja.
Historia
Alue oli ollut marien asuttama osa Kazanin kaanikuntaa. Venäjän Iivana Julma valloitti alueen 1552. Tsaari Fjodor I perusti vuonna 1584 paikalle kaupungin sotilaslinnoitukseksi varjelemaan jokiliikenteelle tärkeää kulkureittiä ja pitämään paikallisia asukkaita kurissa. Kaupunki pysyi pitkään varsin pienenä varuskuntakaupunkina ja samalla venäläisten tärkeimpänä keskuksena marien alueella. Väkiluku kasvoi merkittävästi vasta neuvostoaikoina: 1 700 (vuonna 1897), 4 300 (v. 1926), 27 000 (v. 1939), 89 000 (v. 1959), 166 000 (v. 1970) ja 201 000 (v. 1979).
Neuvostoliiton aikoina kaupunki oli alueensa teollisuuden, liikenteen ja kaupan keskus. Toisen maailmansodan aikana sitä pidettiin syrjäisenä paikkana, ja sinne siirrettiin turvaan strategista teollisuutta. Neuvostoliiton romahduksen myötä teollisuus kuihtui ja monet ammattilaiset muuttivat muualle. Viime vuosina elinkeinoelämä on alkanut jälleen virkistyä.
Maantiede
Kaupunki sijaitsee Volgan sivujoen Malaja Kokšagan varrella, keskellä tasankoaluetta noin 100 metriä merenpinnan yläpuolella. Ilmasto on mantereinen: kuumat kesät ja kylmät talvet.
Liikenne
Joškar-Olan lentoasemalta on suoria lentoja Moskovaan, Saratoviin ja Nižni Novgorodiin. Kaupungingissa on rautatieasema; sinne johtaa Jaranskiin vievä pistoraide Moskovan ja Kazanin väliseltä pääradan Zelenodolskista. Maantieyhteydet ovat kattavat eri puolille Venäjää ja Marinmaata. Venäjän päävaltatieverkostoon kuuluva Vjatka-maantie saapuu Volgalta Joškar-Olaan ja jatkaa pohjoisessa Kirovin kautta edelleen Komin tasavaltaan ja sen pääkaupunki Syktyvkariin.
Pyhäköt
Kaupungissa on sekä ortodoksisia kirkkoja että marilaista muinaisuskoa varten uhrimetsikkö keskustan ulkopuolella.
St. Petersaari
Kalevassa (20.4.1982) kuvattiin yhtyeen toista LP:tä Tämänkin laulun jälkeen seuraavasti: ”Kappaleiden sovitukset ovat kautta linjan hallittuja ja tyylikkäitä, ja kukin kaveri hallitsee instrumenttinsa puhtaasti. (…) Kaiken kaikkiaan St. Petersaaren uusi levy on piristävää kuultavaa suomalaisessa popmusiikissa.”
Radiossa miltei päivittäin soitettuja biisejä olivat mm. Miehen tie, Uus parempi todellisuus, Lähtös täältä, Yes-mies ja Mä pyydän sua. Yhtyeen tavaramerkki oli varsinkin huuliharpun ja mandoliinin teemallinen yhteissoundi.
Yhtye esiintyi alkuperäisessä miehityksessään Pietarsaaressa Jaakon Päivillä 20.7.2007 – 25 vuoden talviunen jälkeen! Ulkoilmakonserttiin saapui noin tuhat nostalgianälkäistä ihmistä. Jaakon Päivien konsertin ensimmäisessä sessiossa soittivat Kari Ilmonen (kitara, huuliharppu ja laulu), Heimo Riihimäki (mandoliini, huilu ja laulu), Markus Fagerudd (koskettimet ja laulu), Hannu Pirttimaa (basso) ja Jan Stenhäll (rummut). Toisessa sessiossa soittivat edellisten lisäksi Timo Hautamäki (sähkökitara) ja Ari Lepistö (basso). Kaikki muusikot ovat kotoisin Pietarsaaresta.
Rocket Records julkaisi St. Petersaaren varhaisen vinyylituotannon CD-formaatissa vuonna 2010. Hieman myöhemmin yhtye ryhtyi valmistelemaan uutta albumia Kello käy, jonka Rocket Records julkaisi keväällä 2013. Tämänkin jälkeen yhtye julkaisi tuotantoaan 2020-luvun alkuun asti. Viimeiset julkaisut olivat digisinglejä. St. Petersaaren koko musiikkituotanto löytyy Spotifystä ja YouTubesta.
Mitrohinin lista
Mitrohinin lista on 38 nimeä sisältävä lista suomalaisista KGB-kontakteista vuosina 1972–1984. Listan kokosi Vasili Mitrohinin arkiston pohjalta toimittaja Juha-Pekka Tikka, ja se julkistettiin syyskuussa 2014 Verkkouutisissa ja Nykypäivässä. Lista perustuu KGB:n arkistonhoitajan Vasili Mitrohinin (1922–2004) arkistoon. Loikatessaan länteen 1992 hän otti mukaan kopioimiaan KGB:n dokumentteja.
Listaan tutustuneen historiantutkija Kimmo Rentolan mukaan useimpien henkilöiden kohdalla arkistomateriaalin tiedot varsinaisista teoista ovat olleet varsin niukat, ja henkilöt ovat voineet päätyä listalle tietämättäänkin. Listalta myös puuttuvat myös lähes kokonaan poliitikot, talouselämän johto ja tärkeimmät virkamiehet, vaikka KGB:lla oli Suomessa 1980-luvulla arviolta lähes sata poliittisen linjan kontaktia. Myös tutkija Arto Luukkasen mukaan listasta puuttuvat huippunimet, ja se edustaa suuremmassa kuvassa ”keskikastia”. Hänen mukaansa lista ei myöskään kata sotilastiedustelu GRU:n toimintaa Suomessa.
Verkkouutisten ja Nykypäivän mukaan Mitrohinin arkistoista löytyi myös peitenimi ”Mauri”, jonka he arvioivat olleen Suojelupoliisin päällikkö Arvo Pentti. Pentin nimeä ja eräitä muita nimiä ei ollut vielä lehtien ensin julkaisemalla listalla, vaan ne kerrottiin erikseen.
Tuntemattomat koodinimet
Tunnistettujen henkilöiden lisäksi Verkkouutiset ja Nykypäivä listasivat myös seuraavat koodinimet, joiden henkilöllisyyttä ne eivät saaneet selville: ”Altruist”, ”Hage”, ”Ivan Rebrov”, ”Jar”, ”Junior”, ”Jussi”, ”Kai”, ”Keimo”, ”Kreivi”, ”Lem”, ”Lider”, ”Nagma”, ”Norma”, ”Olja”, ”Pavel”, ”Roland”, ”Reper”, ”Sekretar”, ”Sulo”, ”Sven”, ”Toni” ja ”Vanhus”.
Kaukonen
thumb|Kaukosen kylää Kaukonen on kylä ja taajama Kittilässä kantatien 79 varrella. Kylältä on matkaa Kittilän kirkonkylään noin 20 kilometriä ja Ylläksen ja Levin laskettelukeskuksiin noin 40 kilometriä. Kylässä on noin 350 asukasta. Kaukosen taajamassa oli vuoden 2021 lopussa 242, ja sen pinta-ala oli 1,84 neliökilometriä.
Kaukonen on yksi Ounasjokivarren vanhimmista kylistä: ensimmäisen asukkaat ovat asettuneet seudulle noin 1650-luvulla. Kaukonen on yksi Ympäristöministeriön määrittelemistä valtakunnallisesti arvokkaista maisema-alueista Suomessa ja kylämiljöö kuuluu myös Museoviraston inventoimiin valtakunnallisesti merkittäviin rakennettuihin kulttuuriympäristöihin.
Kuvataiteilija Reidar Särestöniemi syntyi, eli lapsuutensa sekä asui ja työskenteli myös myöhemmin Särestön tilalla Kaukosen kylässä.
Vieraslaji
Vieraslaji on eliölaji, joka ei esiinny tarkasteltavalla alueella alkuperäisenä, vaan ihmisen sinne joko tahattomasti tai tahallisesti siirtämänä kantana.
Kasvitieteessä ihmisen mukana levinneet lajit on perinteisemmin eritelty niiden saapumisajan mukaan muinaistulokkaisiin ja uustulokkaisiin. Muinaistulokkaat eli arkeofyytit ovat siirtyneet uudelle alueelle ihmisen mukana niin varhain, ettei niiden saapumisesta ole muistiinpanoja, eikä niiden kulkeutumista voi muutenkaan päätellä suhteellisen äskettäiseksi. Turistilajiksi kutsutaan matkailijoiden mukana kulkeutunutta vieraslajia.
Termiä tulokaslaji on aiemmin usein käytetty samassa merkityksessä kuin vieraslaji. Nyttemmin ympäristöhallinto on erotellut vieraslajin ja tulokaslajin käsitteet niin, että vieraslaji tarkoittaa nimenomaan ihmisen siirtämää lajia ja tulokaslaji yleisemmin lajia, joka on levinnyt nykyalueelleen melko äskettäin joko itsestään tai ihmisen vaikutuksen takia.
Haitalliset vieraslajit
Kaikkia vieraslajeja ei pidetä vahingollisina. Haitalliset vieraslajit ovat niitä, joiden katsotaan vaikuttavan negatiivisesti joko alkuperäiseen ekosysteemiin tai ihmisen talouteen. Vieraslajit voivat kilpailla tai risteytyä luonnossa alkuperäisten lajien kanssa, saalistaa niitä tai levittää tauteja ja loisia. Monesti niiltä myös puuttuvat luontaiset viholliset, saalistajat tai loiset. Joissakin tapauksissa kokonaisen elinympäristön rakenne ja ravintoketjut voivat muuttua voimakkaasti runsastuvan vieraslajin takia. Jos vieraslajilla on sama ekolokero kuin alkuperäisellä lajilla, se voi syrjäyttää alkuperäisen lajin tai kaventaa sen elinaluetta. Esimerkiksi valtamerten saarille viedyt rotat ja kissat ovat aiheuttaneet lukuisten kotoperäisten lajien sukupuuton. Vieraslajeja pidetään toiseksi suurimpana uhkana luonnon monimuotoisuuden säilymiselle ja yhtenä suurimmista ympäristöongelmista.
Moni vieraslaji on osoittautunut ihmisenkin kannalta tuholaiseksi. Ihmisen mukana levinneitä haittaeliöitä ovat muun muassa rotta, koloradonkuoriainen, petovesikirppu ja vaeltajasimpukka. Ihminen on levittänyt lajeja tarkoituksella istuttamalla niitä seuduille, joilla niitä ei luonnostaan esiintyisi. Tahattomasti lajeja voi levitä muun muassa laivojen painolastivesien mukana merialueelta toiselle.
Vieraslajien merkitys
thumb|Aasiasta kotoisin oleva [[isorotta on levinnyt ihmisen mukana koko maapallolle, ja siitä on tullut kosmopoliitti haittaeläin.]] On arvioitu, että 40 prosenttia eläinten sukupuutoista johtuu vieraslajeista. Vieraslajit ovat elinympäristön häviämisen jälkeen suurin uhka luonnon monimuotoisuudelle ja erityisesti eristyneiden alueiden endeemisille lajeille. Vieraslajien aiheuttamat kustannukset ovat 1 400 miljardia euroa vuodessa eli 5 prosenttia maailmantaloudesta. Cornellin yliopistossa työskentelevä David Pimentel, joka teki alkuperäisen arvion 2001, uskoo, että luku oli vuonna 2009 edelleen oikean suuruinen, ja että erilaiset viljalajit ja rotat ovat kaikkein vahingollisimpia vieraslajeja. Tunnettu esimerkki monella tapaa vahingollisesta vieraslajista on afrikkalainen niilinahven, joka on ajanut sukupuuttoon jo yli 200 endeemistä kalalajia niissä järvissä, joihin sitä on istutettu.
Euroopan unionin alueella on noin 11 000 vieraslajia, joista 10–15 prosenttia katsotaan haitallisiksi. Vuosittaiset vahingot arvioidaan noin 12 miljardiksi euroksi.
Vieraslajit Suomessa
thumb|Puutarhoista luontoon leviävä [[kaukasianjättiputki on myrkyllinen ja voi aiheuttaa ihmisille ja eläimille palovamman kaltaisia haavoja ja rakkuloita.]] thumb|[[Komealupiini syrjäyttää kotoperäisiä kasvilajeja ja rehevöittää harvinaistuvia köyhiä kuivia kasvupaikkoja.]] Suomessa elää vakiintuneina 600–1 000 vieraslajia, joista osa saapui maahan jo ennen keskiaikaa. Lajeista noin 160 on arvioitu haitalliseksi. Ympäristöhallinnon laatima ja Valtioneuvoston hyväksymä kansallinen vieraslajistrategia julkaistiin keväällä 2012. Strategian tarkoitus on ehkäistä haitallisten vieraslajien aiheuttamia haittoja ja riskejä luonnolle, luonnonvarojen kestävälle hyödyntämiselle, elinkeinoille sekä yhteiskunnan ja ihmisten hyvinvoinnille. Suurin osa haitallisista lajeista on viljelyyn liittyviä tauteja ja tuholaisia.
Useat alun perin koristekasveina puutarhoissa kasvatetut kasvilajit ovat villiintyneet ympäröivään luontoon muun muassa kompostijätteiden mukana. Esimerkiksi komealupiinia on jopa tarkoituksellisesti siirretty teiden varsille, missä se voimakkaana kilpailijana syrjäyttää alkuperäiset niitty- ja ketokasvit. Suurimmat vieraat eläinlajit on istutettu Suomeen suunnitelmallisesti, mutta pienemmät ja usein haitalliset lajit ovat kulkeutuneet maahan vahingossa. Metsästäjäin keskusjärjestön ja Suomen luonnonsuojeluliiton keväällä 2002 aloittamassa pienpetokampanjassa rohkaistaan metsästäjiä vieraslajien, kuten minkin ja supikoiran, määrien vähentämiseen.
Virma
pienoiskuva Virma on kylä Suman kylähallintoalueella Sorokan piirissä Karjalan tasavallassa Venäjällä. Virma sijaitsee Virmajoen suulla Vienanmeren rannalla, 38 kilometriä Belomorskista kaakkoon ja 18 kilometriä Sumasta luoteeseen. Kylän halki kulkee maantie Sorokasta Sumaan. Vuonna 1996 Virmassa oli 54 asukasta, jotka saivat elantonsa pääasiassa kalastuksesta. Virman asemakylä sijaitsee Virman kaakkoispuolella. Virman ortodoksinen Pietarin ja Paavalin kirkko on rakennettu puusta 1700-luvulla. Virma on perustettu 1600-luvulla. Virma kuului ennen 1920-lukua kuntaan, jolloin siitä muodostettiin Sorokan piiriin kuuluva Virman kyläneuvosto. Kyläneuvostoon ei kuulunut muita kyliä. Kyläneuvostossa oli 584 asukasta vuonna 1926, jotka kaikki olivat venäläisiä. Virma kuuluu myös pomorien kansanryhmän asuinalueeseen, joka ulottuu Kuolan niemimaalta Arkangeliin Vienanmeren rannalla. Kun vanhauskoisia alettiin vainota 1600-luvulla heidän protestoituaan Venäjän ortodoksisen kirkon uudistuksia vastaan, osa heistä siirtyi Venäjän syrjäseuduille, ja myös Virmassa on ollut vanhauskoisia.
Hakunila
Hakunilan kaupunginosaan kuuluvat myös Lahdenväylän ja Lahdentien välinen Kaskelan asuinalue sekä Nissaksen asuinalue.
Palvelut
pienoiskuva|[[Hakunilan keskus on 1980-luvulla rakennettu ostoskeskus.]] pienoiskuva|[[Hakunilan kirkko Hakunilan keskuksen eteläpuolella.]] pienoiskuva|[[Hakunilan kirjasto sijaitsee kirkon vieressä.]] pienoiskuva|[[Sotungin koulu ja lukio sijaitsevat Hakunilassa urheilupuiston pohjoislaidalla.]]
Hakunilassa on useita kouluja: Lehtikuusen koulu, Sotungin koulu ja Sotungin lukio.
Hakunilan urheilupuisto
thumb|235px|[[Hakunilan uimahalli urheilupuiston pohjoislaidalla.]] Hakunilan urheilupuisto sijaitsee Sotungin lukion luona. Puistossa on muun muassa Hakunilan uimahalli ja yleisurheilukenttä.
Urheilupuistossa järjestettiin 11.–13. tammikuuta 2008 Vantaan SM 2008 -hiihdot. Aikaisemmin SM-hiihdot oli järjestetty samassa paikassa vuonna 1997. Jukolan viesti järjestettiin Hakunilassa 16.–17. kesäkuuta 2012. Urheilupuistossa on myös useasti järjestetty Myötätuulirock-musiikkitapahtuma. Hakunilassa on vuosikymmeniä toiminut lähinnä jalkapalloon keskittynyt urheiluseura Hakunilan Riento, joka on voittanut muun muassa useita piirinmestaruuksia sekä cupeja.
Peter Andreas Morell
Peter Andreas Morell (1. tammikuuta 1868 Aker – 30. tammikuuta 1948 Oslo) oli norjalainen Høyren poliitikko. Hän istui suurkäräjillä vuosina 1919–1927 ja toimi Norjan sosiaaliministerinä 1926–1928. Vuosina 1902–1907 ja 1911–1916 hän oli Akerin pormestari.
Hakunila
Virkistysalueet
Vantaan kaupungin tavoitteena on myös luoda Hakunilasta ”elävä ja kiinnostava kansallispuistokaupunki”, joka toimisi Kuusijärven ohella porttina läheiseen Sipoonkorpeen.
Liikenne
Hakunilan kautta kulkee useita bussilinjoja, ja sieltä on yhteyksiä muun muassa Helsinkiin, Itä-Hakkilaan, Mellunmäkeen, Myyrmäkeen, Tikkurilaan, Korsoon ja Kuusijärvelle. Kaupunginosan läpi kulkee runkolinja 570. Vantaan pikaraitiotie on suunniteltu kulkemaan Hakunilan läpi Hakunilantietä ja Kyytitietä pitkin.
Historiaa ja kulttuuria
Hakunilan alueella on runsaasti suomalaisperäisiä paikannimiä, jotka kertovat ajasta ennen ruotsalaisten tuloa alueelle. Sotunki on ainakin osittain ollut alun perin suomalainen kylä, jonka maille mahdollisesti 1400-luvulla perustettiin ruotsalainen uudistalo Hokonsböle, jonka ensimmäinen isäntä oli mahdollisesti kotoisin Sotungista.
Nimi Hakunila on suomenkielinen muoto vanhasta ruotsinkielisestä paikannimestä Håkansböle, joka tarkoitti kirjaimellisesti ”Hokonin uudistaloa”. Nimi oli käytössä ainakin jo 1500-luvulla, kirjoitettuna toisinaan myös Hokonsböle. Se on todennäköisesti ollut alun perin talon, mutta myöhemmin myös kylän nimenä. Nimi johtuu tuohon aikaan yleisestä miehen etunimestä Håkan tai Hokon. Vuoden 1540 maakirjoissa mainitaan kylän suurimman talon isäntänä Hokon Jönson. Nimen on kuitenkin arveltu olevan vanhempi ja johtuvan jostakusta hänen samannimisestä esi-isästään. Håkan saattaa viitata myös seudulla runsaasti oleviin kukkuloihin, sillä sitä sana vanhassa pohjoismaisessa nimistössä on merkinnyt.
Yksi Vantaan alueen ensimmäisistä kylistä sijaitsi Kormuniitynojan laakson reunalla Hakunilanmäen itäpuolella. 1600-luvulla alueelle syntyi kaksi merkittävää kartanoa, Hakunilan ja Nissbackan kartanot, joiden entisillä mailla kaupunginosa sijaitsee. Itse Hakunilan kartano ja osa aiemmista Håkansbölen tilan maista sijaitsee Vantaan nykyisessä aluejaossa kuitenkin Hakunilan naapurialueen, Ojangon kaupunginosan puolella.
Hakunilan kartanon rakennukset omistaa nykyään Vantaan kaupunki; näihin kuuluvat jugendtyylinen päärakennus (Armas Lindgren 1905) sekä Ruotsin kuningas Kustaa III:n vierailun kunniaksi rakennettu mutterihuvimaja (1775). Nissbackan kartanon puistossa ja luonnonkivistä rakennetussa suuressa viljamakasiinissa on kuvanveistäjä Laila Pullisen pysyvä veistosnäyttely; itse Nissbackan kartanorakennus paloi vuonna 1935, ja sen rauniot ovat yhä nähtävissä. Hakunilantien eteläpäässä on Alan Fibin horoskooppiaiheinen meluaitaan maalattu ympäristöteos.
Hakunila-projekti
Kun Hakunilan ongelmat ja jengiriidat kärjistyivät suomalaisten ja somalialaisten välisiksi konflikteiksi ja tulivat valtakunnalliseen julkisuuteen syyskuussa 2000, poliisi ja kaupunki päättivät käynnistää kiinteämmän yhteistyöprosessin Hakunilan tilanteen selvittämiseksi ja rauhoittamiseksi. Hakunilan maahanmuuttajiin kohdennetut toimenpiteet, eli Hakunila-hanke, kestivät runsaan vuoden ja rauhoittivat tilanteen. Hankkeessa keskityttiin muun muassa asumisjärjestelyihin, turvallisuuteen, nuorisoon ja koulujen monikulttuurisuuskasvatukseen.
Elokuvissa
Kesällä 2002 Hakunilassa kuvattiin useita kohtauksia elokuvaan Nousukausi, jossa kaupunginosa esittää Jakomäkeä. Kohtauksia kuvattiin kesä–elokuussa muun muassa Hakunilan Siwassa ja Käärmekalliolla. Vuonna 2014 ensi-iltansa saanut Antti Heikki Pesosen Päin seinää -elokuva kuvattiin suurilta osin Hakunilassa ja Sotungissa.
Kråkskärsfjärden
Kråkskärsfjärden on järvi Eckerössä Ahvenanmaan länsiosassa. Sen pinta-ala on 24,6 hehtaaria. Etäisyys Maarianhaminasta on 28 kilometriä luoteeseen.
Maantiede
Kråkskärsfjärdenin pituus etelästä pohjoiseen on 840 metriä. Luotoja on useita. Järven rannat ovat metsäisiä ja melko alavia. Lounaisrannalla sijaitsee leirintäalue. Kråkskärsfjärdeniin virtaa laskuoja etelästä Inre fjärdenin pohjoiskolkasta, Kråkskärsfjärdenin kaakkoiskulmalta virtaa lyhyt laskuoja Österhåletiin, joka on pieni merenlahti. Kråkskärsfjärdenin pohjoispuolella sijaitsee Fladan.
Kråkskärsfjärden (94.210.1.017) kuuluu Ahvenanmaan luoteiseen saaristoalueeseen (94.21), joka on toisen jakovaiheen vesistö Pohjoisen Ahvenanmeren päävesistössä (94). Luoteiseen saaristoalueeseen kuuluu Kråkskärsfjärdenin ohella Vandöfjärden, Inre fjärden, Leviksfjärden, Norsträsk ja 21 muuta järveksi luokiteltua vakavetta.
Vatikaanilaiset eurokolikot
right|120px|
Vatikaanin eurokolikot ovat Vatikaanivaltiolle lyötyjä eurokolikoita. Vatikaani ei kuulu Euroopan unioniin, mutta se sopimusten myötä saa lyödä itselleen kolikoita. Kaikissa nykyisissä Vatikaanin kolikoissa on kuvattuna paavi Benedictus XVI, sitä aikaisemmin kolikoissa eli kuvattuna paavi Johannes Paavali II, mutta hänen kuolemansa ja ennen nykyisen paavin valintaa, on lyöty vaakunalla varustettuja sede vacante (suom. ”vapaa istuin”) -kolikkoja. Vatikaanin kolikot ovat harvinaisuutensa vuoksi erittäin suosittuja keräilijöiden keskuudessa. Kolikkoja on tehty viisi sarjaa.
Ensimmäinen sarja (2002-2005)
Ensimmäisessä sarjassa kaikissa kolikoissa oli Johannes Paavali II sekä 12 tähteä.
Toinen sarja (2005)
Johannes Paavali II:n kuoltua Vatikaani uusi kolikkonsa sedisvakanssin aikana. Kolikossa oli Camera Apostolican tunnus ja camerlengon vaakuna.
Kolmas sarja (2006-2013)
Kun uusi paavi Benedictus XVI valittiin, uusittiin samalla myös Vatikaanin kolikot. Kolmannen sarjan kolikoissa on Benedictus XVI:n muotokuva ja 12 tähteä.
Neljäs sarja (2014-2016)
Kun uusi paavi Franciscus valittiin tehtäväänsä, uusittiin myös Vatikaanin kolikot. Kaikissa kolikoissa on paavi Franciscuksen muotokuva siten, että yhden, kahden ja viiden sentin kolikossa on vasen profiili, 10, 20 ja 50 sentin kolikoissa etuprofiili ja muissa kolikoissa oikea profiili.
Viides sarja (2017-)
Käytössä oleva viides sarja otettiin käyttöön 2017. Näissä on paavi Franciscuksen vaakuna.
Aiheesta muualla
€
Karsten Andersen
pienoiskuva|200px|Karsten Andersen helmikuussa 1964. Karsten Andersen (16. helmikuuta 1920 Kristiania – 15. joulukuuta 1997 Oslo ) oli norjalainen kapellimestari ja viulisti. Hän toimi Bergenin filharmonisen orkesterin ylikapellimestarina vuosina 1964–1985. Lisäksi Andersen toimi Norjan kapellimestarina Eurovision laulukilpailussa 1964.
Andersenista tuli vuonna 1985 orkesterinjohdon professori Norjan valtion musiikkiakatemiassa.
Vien rucolan takaisin
Vien rucolan takaisin on Kari Enqvistin toinen esseekokoelma vuodelta 2004.
Holland (maakunta)
Holland, vanhentunut nimi Hollanti , on alue ja entisten Pyhän saksalais-roomalaisen keisarikunnan ja Yhdistyneiden provinssien tasavallan maakunta Alankomaissa. Holland oli olemassa hallinnollisena yksikkönä 900-luvulta vuoteen 1798, jolloin se jaettiin useisiin osiin. Holland oli myös itsenäinen kuningaskunta vuosina 1806–1810. Nykyään alue on jaettu Pohjois-Hollandin ja Etelä-Hollandin maakuntiin. Nimi ”Holland” tai ”Hollanti” perustuu hollannin kielen sanoihin holt land, ”metsäinen maa”.
Monissa kielissä, kuten suomessa, Hollanti-sanaa käytetään yleiskielisesti nykyisestä Alankomaiden valtiosta. Tämä perustuu siihen, että Holland on kautta historian ollut nykyisen Alankomaiden alueen kulttuurillinen, poliittinen ja taloudellinen keskus ja sen parhaiten tunnettu osa. Hollandissa sijaitsevat myös Alankomaiden kolme tärkeintä ja suurinta kaupunkia, Amsterdam, Haag ja Rotterdam.
Pyhän saksalais-roomalaisen keisarikunnan osa
Vuonna 922 Pyhän saksalais-roomalaisen keisarikunnan alaisen Friisinmaan kreivi Gerulfin poika Dirk sai isältään hallintaansa tämän hallitseman alueen länsiosan. Dirk otti itselleen Länsi-Friisinmaan kreivin arvonimen. Vuonna 993 kreivi Dirk III muutti alueen nimen Hollandiksi, ja hänestä eteenpäin Länsi-Friisinmaan kreivin arvonimi muuttui Hollandin kreiviksi. 1200–1400-luvuilla Hollandin kreivit hallitsivat jonkin aikaa myös Hainaut’n, Flanderin ja Zeelandin kreivikuntia.
Koukkujen ja turskien sota johti Hollandin hallinnon siirtymiseen baijerilaiselle herttua Vilhelmille vuonna 1351, ja vuoteen 1432 asti Hollandin hallitsijat olivat Baijeri-Straubingin herttuoita. Siitä eteenpäin Holland ja sitä ympäröivät alueet olivat Burgundin herttuakunnan alaisia. Herttuakunnasta tuli vuonna 1477 osa Habsburgien valtakuntaa.
Itsenäisyys ja Ranskan valta
Kahdeksankymmenvuotisen sodan aikana vuonna 1581 nykyisen Alankomaiden provinssit julistautuivat itsenäisiksi Habsburgien valtakunnasta ja perustivat Alankomaiden yhdistyneiden provinssien tasavallan. Habsburgien Espanjan kuninkaat käyttivät kuitenkin Hollandin kreivin arvonimeä vuonna 1648 solmittuun Münsterin rauhansopimukseen asti, vaikka todellisuudessa he olivat menettäneet kaiken vallan Hollandissa. Hollandin provinssista tuli Alankomaiden tasavallan merkittävin ja hyvinvoivin osa.
Ranskalaiset syrjäyttivät vuonna 1795 Alankomaiden tasavallan hallitsijan Vilhelm V:n, ja Alankomaihin perustettiin yhtenäinen Batavian tasavalta. Hallintoa keskitettiin pois provinsseilta, ja vuonna 1798 Holland jaettiin Amstelin, Delfin, Texelin ja Schelde en Maasin departementteihin.
Vuonna 1806 Napoleon muodosti Alankomaiden alueelle Hollandin kuningaskunnan. Hollandin kuninkaaksi hän nimitti veljensä Louis Bonaparten, ja kuningaskunnan oli tarkoitus olla Ranskan vasallivaltio. Louis Bonaparte yritti kuitenkin ajaa itse alankomaalaisten etua veljensä sijaan, ja Napoleon hajotti kuningaskunnan vuonna 1810 ja liitti alueen Ranskaan. Napoleonin vallan aikana Holland oli jaettuna Zuyderzéen ja Bouches-de-la-Meusen departementteihin.
Raúl Juliá
Juliá lähti vuonna 1964 New Yorkin toteuttamaan unelmaansa menestyksekkäästä näyttelijänurasta. Hänen toiveensa menivät ristiin hänen vanhempiensa toiveiden kanssa; he yrittivät taivutella poikaansa jäämään opiskelemaan Puerto Ricoon. Hän esiintyi vuonna 1971 lastensarja Sesame Streetissä. Hänellä oli lisäksi roolit muiden muassa elokuvassa The Addams Family – Perhe Addams (1991) ja sen jatko-osassa Addams Family II (1993) sekä elokuvissa Hämähäkkinaisen suudelma (1985) ja Street Fighter (1994).
Juliá oli Puerto Ricon itsenäisyysliikkeen pitkäaikainen kannattaja. Juliá oli kahdesti naimisissa, vuodesta 1976 Merel Polowayn kanssa. Vuonna 1991 Juliálla todettiin vatsasyöpä, joka johti hänen kuolemaansa 54 vuoden iässä: hän sai 16. lokakuuta 1994 kohtauksen kotonaan New Yorkissa, vajosi koomaan ja kuoli sairaalassa kahdeksan päivää myöhemmin.
Erligang-kulttuuri
Erligang-kulttuuri oli pronssikautinen kulttuuri 1600–1400 eaa. Kiinassa Keltaisen joen laaksossa. Ensimmäiset siihen liittyvät löydöt on tehty Zhengzhoussa, mutta laajat arkeologiset kaivaukset siellä eivät onnistu, kun nykyinen kaupunki lepää vanhan kaupungin päällä. Monet kiinalaiset arkeologit uskovat Erligangin kulttuurin olleen varhaisen Shang-dynastian keskus. Tämä kulttuuri on saanut vaikutteita Erlitoun kulttuurista. Pronssin valaminen yleistyi ja levisi laajemmalle kuin Erlitoun kaudella, ja myös eri alueiden valutyylit muistuttivat enemmän toisiaan. Kulttuuri levisi jo alkuvaiheessaan Jangtsejoelle, mikä näkyy Hubein maakunnan Palongchengin löydöissä.
Ihmesarja
right|thumb|250px|Ihmesarja #2: [[Ihmeneloset|Ihmenelosten ja Hopeasurffarin ensiesiintyminen Suomessa.]]
Ihmesarja on Kuvajulkaisut Oy:n vuonna 1967 aloittama julkaisu Marvel-kustantamon supersankareiden, Hämähäkkimiehen ja Ihmenelosten edesottamuksista (vaikkakin myös muutamia Stan Leen ja Jack Kirbyn hirviötarinoita, Hulkin Namorin ja Rautamiehen seikkailuja nähtiin). Nykyään Egmont Kustannus julkaisee pokkaria, joka esikuvansa hengen mukaisesti sisältää suomeksi 1960- ja 70-luvun Marvel-sankareiden tarinoita mustavalkoisina.
Kuvajulkaisut Oy
1960-luvulla Suomessa oli vallalla Batman-kuume ja supersankareista oli kysyntää lehtipisteissä. Niinpä Kuvajulkaisut otti julkaisuohjelmaansa aloittelevan Marvel-kustantamon sarjoja. Ihmesarja aloitti vuonna 1967, jolloin lehteä ilmestyi 24 numeroa. Pääasiallisesti julkaisujärjestys vuorotteli Hämähäkkimiehen ja Ihmenelosten seikkailujen välillä. Vuosina 1968-1969 ilmestyi kunakin vuonna 11 numeroa, kunnes vuonna 1970 vain 4 numeroa. Sarja lopetettiin numeron 53 jälkeen. Numeron 42 jälkeen Ihmenelosten seikkailuja ei enää julkaistu, vaan lehti keskitti painopisteensä Hämähäkkimiehen seikkailuihin. Ihmesarjan kaikki julkaisut olivat mustavalkoisia ja ohuemmat numerot (1-22) olivat niitattuja, paksummat (23-53) liimaselkäisiä. Kuvajulkaisut Oy:n vastaava toimittaja oli M. Valjakka.
Egmont-kustannus
Nykyään Egmont-kustannus julkaisee muutaman kerran vuodessa ilmestyvää kokoelmaa Marvelin sarjakuvista mustavalkoisina. Ei ole tiedossa onko nimi kunnianosoitus edelliselle Ihmesarjalle. Tähän mennessä niitä on ilmestynyt Suomessa 18 osaa:
Suhteellisuusteoriaa runoilijoille
Suhteellisuusteoriaa runoilijoille on Kari Enqvistin vuonna 2005 ilmestynyt kirja Albert Einsteinin suhteellisuusteoriasta.
Laugardalsvöllur
250px|right|Laugardalsvöllur. Laugardalsvöllur on jalkapallo- ja yleisurheilustadion Reykjavíkissa. Se on Islannin kansallisstadion, jossa muun muassa Islannin jalkapallomaajoukkue pelaa kotiottelunsa. Se on myös pääsarjaseura Fram Reykjavíkin kotikenttä. Stadionin yleisöennätys on 20 204, 18. elokuuta 2004 Islannin ja Italian välisessä jalkapallomaaottelussa, jonka kotijoukkue voitti maalein 2–0.
Disgaea 6: Defiance of Destiny
Disgaea 6: Defiance of Destiny on Nippon Ichi Softwaren kehittämä taktinen roolipeli. Peli julkaistaan länsimaissa vain Nintendo Switchille mutta Japanissa se julkaistaan myös PlayStation 4:lle. Peli on julkaistu Japanissa 28. tammikuuta 2021 ja länsimaissa 29. kesäkuuta 2021. Disgaea 6 Complete on julkaistu PlayStation 5:lle ja Windowsille vuonna 2022 ja samalla PlayStation 4:lle myös länsimaissa.
Peli on sarjan ensimmäinen, jossa käytetään kolmiulotteisia malleja.
Pelaaminen
Pelin päähenkilö on zombie nimeltä Zed, joka tulee vahvemmaksi kuollessaan Super Reincarnation -kyvyn myötä.
Pelissä on joukko sarjalle uusia ominaisuuksia ja muun muassa mahdollisuus nopeuttaa taisteluita.
Hahmoja aiemmista peleistä palaa ladattavana lisäsisältönä.
Connaught Engineering
Connaught Engineering (tai lyhyemmin Connaught) oli Formula 1 -autoja ja urheiluautoja valmistava yritys, joka esiintyi Formula 1 -sarjassa vuosina –. vasen|pienoiskuva|220x220px|Connaught Type C Tallin perustivat suunnittelija Rodney Clarke ja insinööri Mike Oliver. Auton ajettavuus oli hyvä, mutta moottoritehoissa se jäi paljon jälkeen aikansa parhaista. MM-sarjan ulkopuolella talli saavutti voittojakin, mutta MM-sarjassa paras saavutus oli Ron Flockhartin kolmas sija Italian GP:ssä 1956.
Formula 1 -saavutukset
{| Palkintosijat Paalupaikat Nopeimmat kierrokset
Formula 1-tulokset
‡ = Jaettu auto.
Wim Jansen
thumb|Wim Jansen, 1978 Wilhelmus ”Wim” Marinus Anthonius Jansen (28. lokakuuta 1946 Rotterdam – 25. tammikuuta 2022 ) oli alankomaalainen jalkapalloilija ja jalkapallovalmentaja. Hän saavutti pelaajana MM-hopeaa vuosina 1974 ja 1978.
Peliura
Alankomaiden jalkapallomaajoukkueessa Jansen pelasi 65 A-maaottelua ja teki niissä yhden maalin. Hän oli mukana MM-kisoissa 1974 ja 1978, joissa molemmissa joukkue saavutti hopeaa.
Ura valmentajana
Jansen palasi valmennustehtäviin 1991 ja Feyenoordin päävalmentajaksi. Hän luotsasi Feyenoordin KNVB Cupin voittoon 1991 ja 1992. Cup-voittajien Cupissa 1991–1992 hän johdatti Feyenoordin välieriin, joissa se hävisi ranskalaiselle AS Monacolle vierasmaalisäännön perusteella.
Jansen siirtyi 1992 Feyenoordin tekniseksi johtajaksi. Päävalmentajaksi nousseen Hans Dorjeen sairastuttua hän palasi lyhyeksi aikaa päävalmentajaksi, kunnes Willem van Hanegem otti tehtävän vastaan. Feyenoord voitti Alankomaiden mestaruuden 1993 ja Cupin 1994 Jansenin toimiessa teknisenä johtajana.
Joulukuusta 1993 helmikuuhun 1994 Jansen toimi Saudi-Arabian jalkapallomaajoukkueen päävalmentajan Leo Beenhakkerin apuvalmentajana. 1994 hän siirtyi japanilaisen Sanfrecce Hiroshiman päävalmentajaksi. Joukkue ei saavuttanut suuria voittoja, ja kesäkuussa 1997 Jansen korvasi erotetun Tommy Burnsin skotlantilaisen Celticin päävalmentajana. Hänestä tuli Celticin ensimmäinen Britteinsaarten ulkopuolelta tullut päävalmentaja.
Jansen nousi legendaaristen Celtic-luotsien joukkoon luotsaamalla seuran Skotlannin Valioliigan voittoon 1998 kymmenen vuoden tauon jälkeen. Samalla kaudella Celtic voitti myös Skotlannin liigacupin. Hän erosi seuran peräsimestä 1998 mestaruuksien jälkeen riitauduttuaan General Manager Jock Brownin kanssa.
Jansen palasi 2002 valmennustehtäviin yhden kauden ajaksi japanilaisen Urawa Red Diamondsin apulaisvalmentajaksi.
Seurat valmentajana
Meriitit valmentajana
Painin maailmanmestaruuskilpailut 1983
Vuoden 1983 painin maailmanmestaruuskilpailut järjestettiin 22. syyskuuta – 29. syyskuuta 1983 Kiovassa, Neuvostoliitossa. Kisoissa painittiin sekä kreikkalais-roomalaista painia että vapaapainia kymmenessä painoluokassa.
Grand Palais
Grand Palais on suuri lasista rakennettu näyttelyhalli, joka rakennettiin vuoden 1900 Pariisin maailmannäyttelyyn.
Rakennus oli suljettuna 12 vuotta laajojen entistämistöiden vuoksi yhden katon lasipaneeleista pudottua vuonna 1993. Grand Palais avattiin uudelleen lauantaina 24. syyskuuta 2005.
Netzwerk (Falls Like Rain)
Netzwerk (Falls Like Rain) on itävaltalaisen dance ja elektronista musiikkia soittavan Klangkarussell-duon kappale. Se julkaistiin digitaalisesti ladattavana 9. toukokuuta 2014. Kappale debytoi Itävallassa listan 27. sijalla. Kuukauden päästä julkaisustaan kappale saavutti kyseisellä listalla 7. sijan. Kappale on päässyt listoille myös Belgiassa, Ranskassa, Saksassa ja Sveitsissä. Kappaleen sanoittivat Tobias Rieser, Adrian Held, Salif Keita, Tom Havelock sekä tuottivat Klangkarussell ja vastaavana tuottajana Jochen Schmalbach. Kappale oli alun perin julkaisematon raita vuodelta 2012, joka tunnettiin yksinkertaisella nimellä "Netzwerk" (Suomeksi: "Verkosto"). Kappale työstettiin uudelleen vuonna 2014, jolloin siihen lisättiin esimerkiksi brittiläislaulaja-lauluntekijä Tom Canen esittämiä sanoja. Kappale sisältää myös samplen Salif Keitan kappaleesta "Madan". Kappale on myös mukana duon Netzwerk-debyyttialbumilla.
Grand Palais
Aiheesta muualla
48.86616°N, 2.31256°W
Madonna di Campiglio
Madonna di Campigliossa järjestetään talvisin alppihiihdon maailmancupin osakilpailuita Canalone Miramonti -rinteessä.
Netzwerk (Falls Like Rain)
Kappaleeseen liittyvä musiikkivideo julkaistiin ensimmäisenä YouTubessa 9. toukokuuta 2014, jonka pituus on kolme minuuttia ja viisikymmentäyhdeksän sekuntia. Videon ohjasi Charlie Robins ja se kuvattiin Serbian Belgradessa. Videolla on mukana ukrainalaisena paholaisena tunnettu Mustang Wanted.
Kappalelista
Digitaalinen lataus
CD single
10" vinyl
A-puoli
B-puoli
Inre fjärden
Inre fjärden on järvi Eckerössä Ahvenanmaan länsiosassa. Sen pinta-ala on 93 hehtaaria. Etäisyys Maarianhaminasta on 26 kilometriä luoteeseen.
Maantiede
Inre fjärdenin pituus etelästä pohjoiseen on 2,6 kilometriä. Lassaholmenin niemi rajaa järven eteläosan pääaltaasta erottuvaksi vesialueeksi. Järven rannat ovat metsäisiä ja melko alavia. Inre fjärdenin pohjoiskolkasta virtaa noin 300 metriä pitkä Strömmen Kråkskärsfjärdeniin.
Inre fjärden (94.210.1.002) kuuluu Ahvenanmaan luoteiseen saaristoalueeseen (94.21), joka on toisen jakovaiheen vesistö Pohjoisen Ahvenanmeren päävesistössä (94). Luoteiseen saaristoalueeseen kuuluu Inre fjärdenin ohella Vandöfjärden, Leviksfjärden, Norsträsk ja 22 muuta järveksi luokiteltua vakavetta.
Inre fjärden on laajin Eckerön yhdestätoista järvestä. Toiseksi laajin on Kråkskärsfjärden. Ahvenanmaan 160:stä järveksi luokitellusta vakavedestä Inre fjärden on viidenneksi laajin Vargsundetin jälkeen ja ennen Tjudö träskiä.
Monimutkaisuus (kirja)
Monimutkaisuus: elävän olemassaolomme perusta on Kari Enqvistin vuonna 2007 ilmestynyt kirja fysiikasta. Enqvist käsittelee todellisuuden ilmiöiden syntyä energian, entropian ja emergenssin käsitteiden kautta
George Russell (moottoriurheilija)
George William Russell (s. 15. helmikuuta 1998 King’s Lynn, Englanti, Yhdistynyt kuningaskunta) on brittiläinen rata-autoilija.
Russell ajaa kaudella kilpakuljettajana Mercedeksen F1-tallissa. Vuodesta 2021 lähtien hän on toiminut myös kuljettajien Grand Prix Drivers’ Associationin edustajana.
Ura
Russell aloitti uransa karting-sarjoissa vuonna 2006. Vuonna 2009 hän voitti MSA Britannian- ja British Open -luokkien mestaruudet. Vuonna 2011 Russell siirtyi KF3-luokkaan voittaen SKUSA Supernationals -luokan mestaruuden. Vuonna 2012 hän voitti Euroopan KF3 -luokan mestaruuden.
Vuonna 2014 Russell aloitti kilpauransa ajaen BRDC Formula 4 -sarjassa voittaen heti ensimmäisellä kaudellaan sarjan mestaruuden saavuttaen viisi voittoa, kolme paalupaikkaa, 11 palkintokorokesijaa ja neljä kilpailun nopeinta kierrosta. Samana vuonna hän kilpaili Formula Renault Alps -sarjassa Koiranen GP:n autolla saavuttaen yhden palkintokorokesijan sijoittuen sarjan neljänneksi. Hän kilpaili Koiranen GP ja Tech 1 Racing -talleissa myös Eurocup Formula Renault -sarjassa vierailevana kuljettajana voittaen yhden kilpailun. Palkinnoksi menestyksestään hän voitti McLaren Autosport BRDC Award -palkinnon ja pääsi testaamaan McLarenin Formula 1 -autoa.
Vuonna 2015 Russell kilpaili Euroopan Formula 3 -sarjassa. Hän saavutti yhden voiton ja kolme palkintokorokesijaa sijoittuen loppupisteissä kuudenneksi. Vuonna 2016 Russell jatkoi Euroopan F3 -sarjassa saavuttaen kaksi voittoa ja kolme paalupaikkaa sijoittuen sarjan kolmanneksi. Tammikuussa 2017 hänet kiinnitettiin Mercedeksen nuorten kuljettajien ohjelmaan.
Vuonna 2017 Russell ajoi GP3-sarjassa ART Grand Prix -tallissa ja voitti mestaruuden. Ainoastaan Unkarin lauantain osakilpailussa Russell ei voinut lähteä kilpailuun auton teknisten ongelmien vuoksi. Formula 1 -talli Force Indian autoa hän pääsi testaamaan saman vuoden Brasilian ja Abu Dhabin osakilpailujen ensimmäisissä vapaissa harjoituksissa.
Vuonna 2018 Russell siirtyi Formula 2 -sarjaan, jossa hän ajoi ART:in autolla mestariksi.
Williams (2019)
Williams julkisti lokakuussa 2018 Russellin tehneen tallin kanssa useamman vuoden kuljettajasopimuksen, alkaen kaudesta. Marraskuussa 2018 Russell kertoi Autosportille, että oli hakenut tallipaikkaa F1-sarjaan jo kaudeksi laatimalla Williamsille sopimusneuvotteluja varten Power Point -esityksen vakuuttaakseen työnantajansa tarjousehdotuksestaan kuljettajamarkkinoilla. Russell ajaa autonnumerolla 63. Kaudella hänen tallikaverinaan ajoi Robert Kubica, joka oli usein kilpailuissa Russellia hitaampi. Kauden avausosakilpailussa Russellin auto ei ollut kilpailukykyinen muita kuljettajia vastaan jääden pari kierrosta voittajalle, mutta hän voitti Kubican ja oli muutaman kuljettajan keskeyttäessä kilpailun lopputulosten 16:nnes.
Williams ja Mercedes (2020)
Heinäkuussa 2020 Williams teki Russellin kanssa jatkosopimuksen kaudesta 2021. 2. joulukuuta 2020 Mercedes vahvisti, että Russell korvaa COVID-19-tartunnan saaneen Lewis Hamiltonin Sakhirin Grand Prix’ssa 2020. Russell osoitti heti nopeutensa aika-ajoissa, kun hän hävisi paalupaikan Valtteri Bottakselle vain 26 tuhannesosasekunnilla startaten kilpailuun eturivistä. Kilpailussa Russell sai uransa ensimmäiset MM-pisteet, kun hän ajoi Mercedeksellä yhdeksänneksi ja ajoi myös kilpailun nopeimman kierroksen. Russell johti kilpailua 59 kierroksen ajan, kunnes hänelle toisella varikkokäynnillään laitettiin alle vahingossa Valtteri Bottakselle tarkoitetut renkaat, jolloin hän joutui käymään uudelleen varikolla ja myöhemmin hän rengasrikon takia putosi pisteiden ulkopuolelle, mutta onnistui nousemaan lopulta yhdeksänneksi. Pisteet jäivät Russellille kauden ainoiksi.
Williams (2021)
Russell jatkoi Williams-tallin kuljettajana kaudella. Emilia-Romagnan GP:ssä Russell oli ajamassa pistesijoista, kunnes hän kolaroi Valtteri Bottaksen kanssa yrittäessään ohittaa hänet joutuen keskeyttämään. Itävallan GP:n aika-ajoissa Russell ajoi ensimmäisen kerran aika-ajojen kolmanteen osioon lähtien kilpailuun yhdeksännestä lähtöruudusta. Kilpailussa Russell menetti pistesijan vain muutama kierros ennen loppua Fernando Alonson ohitettua hänet. Britannian GP:ssä Russell lähti lauantain sprinttikilpailuun kahdeksannesta lähtöruudusta ajaen maaliin yhdeksäntenä. Sunnuntaina ajettavaan varsinaiseen kilpailuun Russell sai kolmen lähtöruudun rangaistuksen osuttuaan yhteen Carlos Sainzin kanssa sprinttikilpailussa. Kilpailussa Russell oli 12:s. Unkarin GP:ssä Russell jäi ensimmäisen kerran kauden aikana aika-ajojen ensimmäiseen osioon ollen 17:s. Kilpailussa hän onnistui alun lähtökolarin ansiosta ajamaan pistesijalle ollen yhdeksäs. Myöhemmin Russell nostettiin kahdeksanneksi Sebastian Vettelin hylkäyksen myötä. Belgian GP:n sateisissa aika-ajoissa Russell teki jättiyllätyksen ajamalla toiseen lähtöruutuun sivuten uransa parasta aika-ajosijoitusta. Kilpailussa, jota pystyttiin kaatosateen takia ajamaan turva-auton takana vain yksi täysi kierros, Russell saavutti uransa ensimmäisen palkintosijan ollen kilpailun toinen. Russell ajoi pisteille myös Italian ja Venäjän kilpailuissa saavuttaen yhteensä 16 pistettä sijoittuen sarjan 15:nneksi.
Gabriel Heinze
Ura
Kotimaassaan Heinze edusti Newell's Old Boysia. Hänen ensimmäinen seuransa Euroopassa oli espanjalainen Real Valladolid, jossa hän ei kuitenkaan saanut ensimmäisellä kaudellaan 1997–1998 lainkaan peliaikaa. Hänet lainattiin portugalilaiseen Sportingiin, jossa pelatun kauden jälkeen hän palasi kahdeksi kaudeksi Valladolidiin. Vuonna 2001 Heinze siirtyi ranskalaiseen Paris Saint-Germainiin, jossa hän pelasi kolmen kauden aikana lähes 100 liigaottelua. Vuonna 2004 hän voitti joukkueen kanssa Ranskan cupin.
Vuodet 2004–2007 Heinze edusti englantilaista Manchester Unitedia, johon siirtyi 6,9 miljoonalla punnalla PSG:stä vuonna 2004. Hänet valittiin kannattajien äänestyksessä Manchester Unitedin vuoden pelaajaksi kaudella 2004–2005. Suurimman osan kaudesta 2005–2006 Heinze oli sivussa vakavan polvivamman vuoksi, minkä seurauksena United hankki kesällä 2006 Patrice Evran, joka lopulta syrjäytti hänet joukkueen vasempana puolustajana. Kaudella 2006–2007 Heinze pelasi joitain otteluita myös keskuspuolustajana Unitedin voittaessa Valioliigan ja yltäessä Mestarien liigan välieriin.
Elokuussa 2007 Heinze siirtyi 12 miljoonalla eurolla Real Madridiin, jonka kanssa hän teki nelivuotisen sopimuksen. Ensimmäisellä kaudellaan Madridissa Heinze saavutti Espanjan supercupin ja Primera Divisiónin mestaruuden. Kesällä 2009 hän siirtyi Marseilleen.
Maajoukkue
Ensiesiintymisensä Argentiinan maajoukkueessa Heinze teki 30. huhtikuuta 2003 ystävyysottelussa Libyaa vastaan. Hän on edustanut maataan MM-kilpailuissa 2006 ja 2010, Copa Américassa 2004 ja 2007 sekä Maanosaliittojen cupissa 2005. Hän pelasi kaikkiaan 72 maaottelua ja teki niissä kolme maalia.
Vuonna 2004 Heinze kuului olympiakultaa voittaneeseen Argentiinan olympiajoukkueeseen.
Pompeia Sulla
Pompeia Sulla oli Julius Caesarin toinen vaimo. Pompeian vanhemmat olivat Quintus Pompeius Rufus ja diktaattori Sullan tytär Cornelia Sulla.
Pompeiasta tuli Caesarin vaimo joskus sen jälkeen kun tämän ensimmäinen vaimo Cornelia Cinnilla kuoli vuonna 69 eaa. He menivät kuitenkin naimisiin ennen kuin Caesar valittiin pontifex maximus -papiksi vuonna 63 eaa. Pontifexin vaimon tehtävänä oli järjestää Bona Dea -palvontamenot omassa kodissaan. Vain naisilla oli pääsy tähän tapahtumaan. Syntyi skandaali, kun selvisi, että Publius Clodius Pulcher oli naiseksi pukeutuneena salaa päässyt Caesarin taloon menojen aikana. Todennäköisesti perättömien huhujen mukaan tarkoituksena oli päästä lähempään kontaktiin Pompeian kanssa. Vaikka Caesar itse sanoi uskovansa, että Pompeia oli syytön tapahtuneeseen, otti hän kuitenkin avioeron vaimostaan. Caesarin mukaan hänen perheenjäsentensä tuli olla paitsi syyttömiä myös vapaita kaikista rikosepäilyistä.
Munajärvi (Raasepori)
Munajärvi on järvi Raaseporin pohjoisosassa lounaisella Uudellamaalla. Sen pinta-ala on 9,6 hehtaaria. Etäisyys Tammisaaresta on 19 kilometriä pohjoisluoteeseen.
Maantiede
Munajärven pituus lounaasta koilliseen on 550 metriä, leveys kaakosta luoteeseen on 200 metriä. Saaria on muutama. Munajärveä ympäröi metsä ja suo, lähimmät järvet ovat Tuulijärvi lännessä ja Pitkäjärvi etelässä. Idässä sijaitsee pieniä järviä, kuten Haukmäenkrotti, Sipulijärvi ja Ahvenjärvi.
Munajärvi (24.013.1.005) kuuluu Tuulijärvenojan valuma-alueeseen (24.013), joka on kolmannen jakovaiheen vesistö Kiskonjoen–Perniönjoen vesistössä (24). Toinen jakovaihe on Kiskonjoen alue (24.01). Tuulijärvenojan valuma-alueeseen kuuluu kymmenen vakavettä, joista Tuulijärvi on laajin. Seuraavaksi laajimmat ovat Munajärvi, Teinipussi ja Munttusjärvi.
Markka
thumb|Suomen markka vuodelta 1990. Markka on vanha eurooppalainen jalometallinen painomitta, joka vastasi 8 troy-unssia (249 g).
Alkuperältään ei-germaaninen sana markka esiintyy kaikissa germaanisissa ja romaanisissa kielissä, ja latinalaisessa muodossa se on marca tai marcus. Se oli vain kullan ja hopean painomitta, ja sitä käytettiin yleisesti kaikkialla Länsi-Euroopassa. Eri muunnelmina se oli käytössä koko keskiajan. Englannissa ”mark” ei ollut käytössä rahana vaan vain rahayksikkönä, ja ilmeisesti se tuli käyttöön tanskalaisten myötä. Skotlannissa se oli käytössä hopearahana nimellä Merk Scots.
Suomen ja Saksan liittotasavallan rahayksikön nimi oli markka vuoteen 2002 asti, Itä-Saksan vuoteen 1990 ja Viron vuoteen 1927. Ainut nykyisin käytössä oleva markka on Bosnian ja Hertsegovinan vaihdettava markka.
Lady in Black
Kappaleen on säveltänyt ja sanoittanut kosketinsoittaja-kitaristi Ken Hensley, joka myös laulaa kappaleen. Hensley sai inspiraation kappaleeseen nähtyään ikkunasta mustiin pukeutuneen naispuolisen henkilön: En koskaan tavannut naista, en koskaan saanut tietää kuka hän oli, mutta hän auttoi luomaan laulun.
Palestro-luokka (uiva patteri)
Palestro-luokka oli Ranskan laivaston neljän Krimin sotaan valmistetun aluksen muodostama uiva patteriluokka.
Taustaa
Vuonna 1858 tehtiin päätös tilata toinen sarja uivia pattereita korvaamaan Krimille lähetetyt patterit, joita pidettiin menetettyinä. Alukset suunnitteli Stanislas-Charles-Henri Dupuy de Lôme.
Lady in Black
Yksinkertaisen tarinansa vuoksi ”Lady in Blackiä” on käytetty jopa englannin kielen opetukseen Euroopan maissa.
Palestro-luokka (uiva patteri)
Alukset
Aluksissa suunniteltiin käytettävän Dévastation-luokan panssarointeja, mutta työstä vastannut neuvosto päätti toisin 29. maaliskuuta 1859. Syynä tähän oli muun muassa Gloirelle asennetun 12 senttimetrin panssaroinnin tarve myös uiville pattereille.
Lady in Black
Muita versioita
Vuonna 2006 saksalainen Gregorian julkaisi oman kuorosovitetun versionsa. Lisäksi espanjalainen folk metal -yhtye Mägo de Oz on tehnyt kappaleesta käännösversion nimeltä ”Dama Negra” ja romanialainen yhtye Iris on levyttänyt kappaleen nimellä ”Doamna in negru”. Myös suomalainen folk metal -yhtye Ensiferum on tehnyt coverin kappaleesta.
Kappaleet
A-puoli B-puoli
Myös ”Bird of Prey” on ollut tiettyjen maiden painosten b-puolena.
Blade of the Immortal
Blade of the Immortal on japanilaisen Hiroaki Samuran vuosina 1994–2012 julkaistu toimintapainotteinen manga-sarjakuva. Se on voittanut lukuisia palkintoja, joista merkittävin on kenties Eisner-palkinto parhaasta ulkomaisen sarjakuvan yhdysvaltalaisjulkaisusta vuodelta 2000.
Sarjakuvan tapahtumat sijoittuvat Tokugawa-kauden Japaniin, tarkemmin sanottuna 1780-luvulle. Sarjakuvan päähenkilö on Manji, joka on liki kuolematon soturi. Hänen naispuolinen toverinsa on Rin Asano. Muita keskeisiä hahmoja ovat Kagehisa Anotsu ja Taito Magatsu.
Takashi Miike ohjasi vuonna 2017 mangaan perustuvan elokuvan. Pääosaa esitti elokuvassa Takuya Kimura. Loppuvuonna 2019 ensi-iltansa sai mangaan perustuva animesarja.